*4. pielikums*

**BŪTISKAS PROBLĒMAS UN RISKI HP IEVIEŠANĀ 2014.–2020. UN IEROSINĀJUMI NEPIECIEŠAMAJAI RĪCĪBAI NĀKAMAJĀ PĀRSKATA PERIODĀ**

|  |  |  |  |  |  |
| --- | --- | --- | --- | --- | --- |
| **Nr.** | **Izaicinājums** | **Ierosinātās rīcības** | **Ierosinātās rīcības veids** | **Iesaistītās institūcijas** | **Veiktas darbības problēmas risināšanai** |
| 1. | Finansējuma saņēmējiem ir bijusi **nepietiekama izpratne par HP** **būtību**, vairumā gadījumu HP attiecinot uz vienlīdzīgu attieksmi, nevis vienlīdzīgām iespējām.  FS ir iekļāvuši HP darbības un rādītājus projektos formāli, nevis pēc būtības, par ko liecina KPVIS dati par sasniegtajām rādītāju vērtībām un projektu padziļināta analīze.  Pastāvot neizpratnei un nesaskatot kopsakarību starp projekta darbībām un HP darbībām, radies uzskats, **ka HP rada administratīvo slogu.** | Nākamajos ES fondu plānošanas periodos turpināt nodrošināt izglītojošo un informatīvo atbalstu par HP VI būtību un izpausmēm finansējuma saņēmējiem, īpašu uzmanību pievērošot vienlīdzīgu iespēju principu integrēšanai visu veidu darbību saturā. Nodrošināt regulāras mācības (t. sk. arī ES fondu vadībā un īstenošanā iesaistītajiem) par integrēto pieeju, piesaistot ekspertus vai lektorus no pētniecības vai augstākām mācību iestādēm un nodrošinot atbilstošu budžetu. Lai veicinātu izpratnes veidošanos un nostiprināšanos, mācības būtu jāīsteno ciklu veidā, atkārtojot tās katrai dalībnieku grupai un pievēršoties padziļinātai atsevišķu HP VI jomu izpētei, piemēram, nodarbinātība, izglītība, uzņēmējdarbība, darba un ģimenes dzīves saskaņošana u. c. | Stratēģisks | LM, VI, AI,  CFLA | Rekomendācija tiek īstenota ES fondu 2021.**–**2027. gada plānošanas periodā, veicot **šādas darbības**:  1. ESF+ līdzfinansētā LM projekta Nr.4.3.4.1/1/23/I/001 “Vienlīdzīgu iespēju un nediskriminācijas veicināšana” ietvaros tiek  veicināta kopēja izpratne par nediskrimināciju un vienlīdzīgām iespējām, īstenojot informatīvus, izglītojošus un metodiskā atbalsta pasākumus politikas plānotājiem, īstenotājiem un darba devējiem, t. sk. tiek izstrādāta e-mācību programma politikas veidotājiem un darba devējiem.  2. LM izstrādāja Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021**–**2027), kas skaidro HP būtību un vienlīdzīgo iespēju jēdzienus un ieviešanas mehānismu.  3. LM piedalās CFLA vebināros projektu iesniedzējiem/FS, skaidrojot HP prasības atbilstoši SAM pasākuma MK noteikumiem un vienotu pieeju, kā HP principus integrēt projektos. Prezentācijas un vebināru ieraksti ir pieejami projektu iesniedzējiem/FS CFLA tīmekļvietnē. |
| 2. | ES fondu 2014.**–**2020. gada plānošanas periodā lielākais **uzsvars tika likts uz vides piekļūstamības problemātiku**, jo piekļūstamības nodrošināšanas aspekts radīja lielākos izaicinājumus vienlīdzīgu iespēju nodrošināšanai personām ar invaliditāti. Pastāvošais būvniecības regulējums neatbilst piekļūstamības principam, kā to nosaka ANO Konvencijas 9. pants. | Lai nodrošinātu efektīvāku HP ieviešanu, nepieciešams pilnveidot būvniecību regulējošos normatīvos aktus, kas palīdzētu efektīvāk nodrošināt vides piekļūstamību, kā arī turpināt izglītojošo un skaidrojošo atbalstu infrastruktūras attīstības projektiem. | Stratēģisks | LM,  EM | LBN 200-21 izstrādes procesā LM iniciēja noteikt prasības, kas 2018. gadā bija noteiktas kā vides un informācijas piekļūstamības rekomendācijas LM izstrādātajās Vides pieejamības vadlīnijās. 2021. gadā tās tika iekļautas jaunajā būvnormatīvā LBN 200-21 kā obligātas prasības būvētajai videi. Attiecīgi HP VI īstenošanas ietvaros paveiktais darbs ir ieguvis MK noteikumos iekļautas normas statusu. Būvnormatīvā ir paredzētas piekļūstamības prasības visiem telpu elementiem, tostarp arī prasības skaņas, vizuālai un taktilai informācijai.  2021.**–**2027. gada periodā LM turpina informatīvo atbalstu piekļūstamības nodrošināšanai – gan būvētajai videi, gan digitālajai. LM ir izstrādājusi virkni materiālu par piekļūstamību, skatīt šeit: <https://www.lm.gov.lv/lv/vides-un-informacijas-pieklustamiba> |
| 3. | **Citiem HP VI aspektiem – dzimums, vecums, etniskā piederība u. c. – 2014.–2021. gada plānošanas periodā ir bijusi pievērsta mazāka uzmanība**, līdz ar to būtu jāliek uzsvars tieši uz dzimumu līdztiesību, iekļaušanu un visu veidu diskriminācijas izskaušanu ES fondu projektos. | Nākamajos ES fondu plānošanas periodos jāpievērš pastiprināta uzmanība un jāstimulē, lai ESF projektos tiktu akcentēti un iekļauti visi diskriminācijas aizlieguma pamati: dzimums, vecums, reliģiskā pārliecība, etniskā piederība, seksuālā orientācija un invaliditāte.  Lai nodrošinātu efektīvāku HP ieviešanu, nepieciešama tā plašāka iekļaušana normatīvajos aktos, kas palīdzētu efektīvāk nodrošināt vienlīdzīgu attieksmi, kā arī novērst diskrimināciju, dzimuma, invaliditātes, vecuma vai citas pazīmes dēļ.  Nepieciešams pilnveidot esošo HP VI tematikai veltīto tīmekļa vietni, papildinot ar katram diskriminācijas veidam veltītu šķirkļi, kurā tiktu publicēta atbilstoša informācija par HP VI jautājumiem. | Stratēģisks | LM,  CFLA  AI | Rekomendācija tiek īstenota ES fondu 2021.**–**2027. gada plānošanas periodā, veicot **šādas darbības**:  1. ESF+ līdzfinansētā LM projekta Nr.4.3.4.1/1/23/I/001 “Vienlīdzīgu iespēju un nediskriminācijas veicināšana” ietvaros tiek veicinātas vienlīdzīgas iespējas un nediskriminācija (tai skaitā kopēja izpratne par nediskrimināciju), īstenojot informatīvus, izglītojošus un metodiskā atbalsta pasākumus politikas plānotājiem, īstenotājiem un darba devējiem.  2. LM izstrādātas Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021**–**2027) paredz plašu vispārīgo un specifisko darbību spektru visās nediskriminācijas jomās. Pilnveidota HP tīmekļa vietne, papildinot ar katram diskriminācijas veidam veltītu šķirkļi, kurā publicēta atbilstoša informācija par HP VI jautājumiem, tiesību aktiem, instrukcijām un izglītojošiem un informatīviem materiāliem (skatīt šeit: <https://www.lm.gov.lv/lv/par-horizontalo-principu> ).  3. SAM īstenošanas MK noteikumos visos prioritārajos virzienos tiek paredzētas gan HP atbalstāmās darbības, gan HP rādītāji, kas **skar visas nediskriminācijas jomas**. LM piedalās projektu iesniegumu vērtēšanas kritēriju metodiku AK un UK saskaņošanas procedūrās, lai nodrošinātu HP VI principu iekļaušanu visos ES fondu projektos. |
| 4. | **HP VI uzraudzības sistēmā konstatētas nepilnības**, kas ierobežoja iespēju pilnvērtīgi izvērtēt HP pasākumu ietekmi uz ES fondu īstenošanu:  a) ņemot vērā, ka lielākā daļa HP rādītāju ir vērtējami tikai kontekstā ar kvalitatīvo analīzi, kas ir iegūstama izvērtējumos, trūka pietiekami detalizētu un salīdzināmu datu, kā arī nebija skaidri definētu kritēriju rezultātu mērīšanai.  b) HP rādītāji un darbības nav iekļautas MKN par SAM īstenošanu, līdz ar to FS nesaskatīja saistību starp projekta īstenotajām darbībām un HP darbībām un rādītājiem. | Problēmas risinājums nākamajos ES fondu plānošanas periodos paredz rīcības divos virzienos – stratēģiskas un tehniskas darbības.  Nepieciešams turpināt konsultatīvo atbalstu, informējot ES fondu vadībā un īstenošanā iesaistītās iestādes un FS par HP īstenošanas iespējām.  Nepieciešams vienkāršot HP ieviešanas sistēmu – gan tehniski uzlabojot HP VI ievadi KPVIS, gan maksimāli integrējot HP darbības MK noteikumos par SAM īstenošanu kā atbalstāmās darbības. | Stratēģisks  Tehnisks | LM, VI, CFLA,  AI | Rekomendācija tiek īstenota ES fondu 2021.**–**2027. plānošanas periodā, veicot **šādas darbības**:  1. LM 2021.gadā izstrādāja Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021**–**2027), kas tika integrētas KPVIS:   1. tika paredzēta iespēja katrai projekta darbībai, kur attiecināms, piesaistīt atbilstošu HP darbību un sasniedzamo HP rādītāju; 2. katrai HP darbībai FS ir jāsniedz skaidrojums par to kā tieši tā tiks īstenota, tādējādi samazinot iespēju piesaistīt neatbilstošas HP darbības vai rādītājus.   2. 2024./2025. gadā LM sadarbībā ar CFLA veica uzlabojumus KPVIS projekta iesnieguma funkcionalitātē HP darbību un rādītāju sadaļā, kas mazinās FS kļūdu iespējamību, ievadāmās informācijas saturisko un tehnisko kvalitāti.  3. LM piedalās CFLA vebināros projektu pieteicējiem/FS, skaidrojot HP prasības atbilstoši SAM pasākuma MK noteikumiem un no tiem izrietošas iespējas HP principus integrēt projektos. Prezentācijas un vebināru ieraksti ir pieejami projektu iesniedzējiem un FS CFLA mājas lapā.  4. Atbilstoši grozījumiem MK Kārtības rullī[[1]](#footnote-1) tiesību aktu izstrādātājiem ir pienākums saskaņot ar LM tiesību aktu projektus ES fondu jomā, kas skar horizontālo principu, tostarp tiek īstenota HP darbību un rādītāju iekļaušanu MK noteikumos par ES fondu īstenošanu, kā arī MK noteikumu anotācijās tiek iekļauta informācija par MK noteikumu ietekmi uz dzimumu līdztiesību un personu ar invaliditāti vienlīdzīgām iespējām. |
| 5. | **2014.–2020. periodā HP VI koordinēšanai ir bijusi zema cilvēkresursu un finanšu kapacitāte**, kas neļāva pastāvīgi nodrošināt pilnvērtīgu konsultatīvo atbalstu visās nediskriminācijas jomās valsts mērogā. Turklāt jau vidusposma izvērtējumā (2018. gadā) kā problēma tika identificēta nepietiekams finanšu resursu nodrošinājums LM kā koordinējošai institūcijai informatīvā atbalsta sniegšanai ES fondu vadībā un īstenošanā iesaistītajiem. | Stiprināt LM kā par HP koordināciju atbildīgās institūcijas kapacitāti, piešķirot atbilstošu budžetu un cilvēkresursus, lai palielinātu apjomu darbībām, kuru mērķis ir veicināt izpratni par vienlīdzīgām iespējām un nediskrimināciju gan finansējuma saņēmējiem, gan ES fondu vadībā un īstenošanā iesaistītajiem, gan sabiedrībai kopumā, kā arī veicināt un atbalstīt šo principu ievērošanu projektu izstrādē un īstenošanā. | Tehnisks  Stratēģisks | VI  LM | Rekomendācija tiek īstenota ES fondu 2021.**–**2027. gada plānošanas periodā, palielinot finanšu apjomu cilvēkresursiem HP koordinēšanai un jau piešķirtā Eiropas Savienības kohēzijas politikas programmas 2021.–2027. gadam (turpmāk – Programma) finansējuma ietvaros un papildu Programmas finansējuma piesaiste netiek plānota. |

1. <https://likumi.lv/ta/id/325944-ministru-kabineta-kartibas-rullis> [↑](#footnote-ref-1)